Projektazonosító	Projekt megnevezése	Támogatást igénylő neve	Akciótervi nevesítés elszámolható közkiadás összege (Ft)	Projekt rövid bemutatása	Támogathatóság feltételei i	
1.	ÉAOP-5.1.1/B1-12-k-2012-0001	Belváros funkcióbővítő városrehabilitációja - II. ütem	Debrecen Megyei Jogú Város Önkormányzata	2 208 833 314	A Belváros funkcióbővítő városrehabilitációjának II. üteme keretében DMJV Önkormányzata a jelen pályázat segítségével a következő fejlesztések megvalósítását tervezi:
· A Nyugati kiskörút 2. ütemének megvalósítása (Arany J. u. – Erzsébet u. között) – városi funkció
· A Régi Városháza főépületének külső felújítása és tetőrekonstrukciója – közszféra funkció
· A Csokonai Színház mögötti tér (Ady park) rekonstrukciója – városi funkció
· A Simonffy utca díszburkolása a Hal köz és a Nyugati kiskörút között – városi funkció
· kiegészítő kisléptékű elemek (“soft” tevékenységek) megvalósítása.
Az akcióterület fejlesztési céljai között szerepel a gazdaság ösztönzése. A cél elérése és a pályázati felhívásban rögzített magánbefektetésre előírt feltétel teljesítése érdekében az Önkormányzat megállapodást kötött a HélikerInvestZrt-vel, aki vállalta, hogy magánerős beruházásként legkésőbb a projekt fenntartási időszakának végéig (2020) a Kálvin tér 4-8. szám alatt összesen nettó 850 millió Ft értékben megvalósítja az ott található Centrum Hotel korszerűsítését. A tervezett magánberuházás az Idegenforgalmi szolgáltatások és infrastruktúra fejlesztése specifikus akcióterületi célhoz kapcsolódik.	Támogatási szerződés köthető csökkentett támogatással
A költségcsökkentés indoklása:
a)	A Városháza felújítása projektelem építési költségéből bruttó 6.267.025 Ft az alátámasztó dokumentum alapján nem elszámolható anyagigazgatási költséget is tartalmaz, amelynek levonása szükséges. Továbbá a tervezett nyílászáróknak a tartalék és az anyagigazgatási költségek nélküli költségeiből bruttó 12.414.250 Ft nem elszámolható.
b)	A fenti költségcsökkentés miatt az ingatlanvásárlásra beállított maximális belső arány korlátja sérül, mivel bruttó 2.312.691 Ft-tal meghaladja az elszámolható összköltség 10%-át, így ennek levonása szükséges.
c)	A költségcsökkentések miatt a tervezett tartalék összege meghaladja az 5%-os belső korlátot ezért további bruttó 172.720 Ft csökkentés indokolt.
A támogatási szerződés megkötésének további feltételei:
a)	Részletezni kell a projekt fenntartása kapcsán felmerülő kockázatokat és azok kezelésének módját.
b)	Felül kell vizsgálni a nem egyértelműen alátámasztott indikátorokat az alábbiak szerint:

i.)	A fejlesztéssel létrejövő új épületrész nagysága 3,5 m2 mind az ATT-ben, mind az adatlapon, nem értelmezhető, pontos adat megadása szükséges.
ii.)	Új, vagy megújított városi közterületek száma: 3 db (mindhármat meg kell nevezni, illetve az adatot pontosítani szükséges
iii.)	Új, vagy fejlesztett turisztikai funkciók száma: 3 db, nem világos, melyek ezek, értelmezése, vagy elhagyása szükséges.
iv.)	Adatlap szerint az Ady parkban a megújított zöldterületek nagysága van indikátorként megadva (547 m2), holott a tervdokumentáció szerint mintegy 2640 m2-es tér alakul ki, cserjefoltokkal, fásítással, a tervezési terület pedig 3580 m2. 
v.)	Ahol értelmezhető, a bázisértékek megadása szükséges (Támogatással érintett lakosok száma, érintett terület nagysága)
c)	Át kell gondolni, szükség esetén módosítani az Ady park ütemezését, miután a beruházás az őszi-téli hónapokra esik (2013. 09. 01-2013. 12. 31.). 
d)	A kialakításra kerülő Kiskörút második szakaszának indokoltságát forgalmi adatokkal kell alátámasztani.
e)	Be kell mutatni, hogy a Városfejlesztő Társaság részéről a projektmenedzsmentben résztvevő 4 fő mindegyike a projekt megvalósítására rendelkezésre áll dokumentáltan minimum heti 20-20 órában.
f)	Kerüljön kiválasztásra a Városfejlesztő Társaságon belül alkalmazni kívánt, megfelelő végzettségű, a soft elemek lebonyolításáért felelős munkatárs.
g)	Kerüljenek egyértelműen megadásra a konzorciumi partner részéről a programalap lebonyolításában résztvevő munkatársak. Ezzel egy időben feladatkörük kerüljön meghatározásra
h)	Kerüljön bemutatásra, hogy az Ady park projektelem esetében a jelenlegi tervek alapján inkább gyalogos forgalomra tervezetett tér esetében hogyan kívánja megteremteni a Csokonai Színház keleti, illetve nyugati oldalán elhelyezkedő üzletek, szolgáltatók kiszolgálási, parkolási lehetőségét, valamint a színház északi oldalán jelenleg meglévő gazdasági kapu használhatóságának lehetőségét.
i)	A kötelezően megvalósítandó I. számú kommunikációs csomag projektdokumentációban be nem tervezett elemeit is szerepeltetni kell a kommunikációs tervben.	
2.	ÉAOP-5.1.1/B1-12-k-2012-0002	A Széchenyi lakóváros rehabilitációja funkcióbővítéssel	Szolnok Megyei Jogú Város Önkormányzata	1 372 277 942	A fejlesztés keretében 9 db hurokút felújítását tervezi a projektgazda. A hurokutak mentén összesen 104 db parkolóhely kerül felújításra. A hurokutak mellett a járdák aszfaltburkolatot kapnak. A projekt keretében 2 darab, a gyűjtőút északi oldalán egy, és a déli oldalán még egy "fórum" kerül kialakításra. A vállalkozói környezet és a lakossági ellátás minőségének javítása érdekében napkollektor mező kialakítására kerül sor. A Zöld Ház felújítása, látványjavítása, energia racionalizálása is megvalósul. A Széchenyi István Gimnázium külső felújítása, látványjavítása és energia racionalizálása történik meg. A közbiztonság javítása érdekében térfigyelő kamerarendszer építése történik meg.	Projektötletként, feltételekkel akciótervi nevesítésre javasolt. Támogatási szerződés csak a projekt átdolgozását követő projektfejlesztési időszak után, a részletes értékelések alapján köthető.
A projekt átdolgozásának és a részletes projektjavaslat benyújtásának feltételei:
a)	Módosítani kell a gazdasági tevékenységet, akár a B típusú magántőke bevonásának lehetőségével, mivel a projektjavaslat keretében tervezett gazdasági tevékenység (napkollektor mező) nem illeszkedik a kiemelt projekt felhívás C1.1. pontjához és a C6.3.a) i. pontjához.
b)	A gazdasági, közszféra és közösségi funkciók esetében el kell készíteni a kiemelt projekt felhívás 4. sz. mellékletének (Útmutató az Akcióterületi Terv elkészítéséhez) 2.8 Funkcióelemzés pontjában szereplő minimális tartalmi elemeknek megfelelő igényfelmérést és kihasználtsági tervet, ami megalapozottan alátámasztja a tervezett fejlesztéseket.
c)	Újra kell gondolni a projektjavaslat keretében a tervezett partnerséget, hogy a fejlesztések igényeknek történő megfelelése és társadalmi beágyazottsága biztosított legyen.
d)	Át kell gondolni a tervezett fejlesztések esetében a célcsoportok azonosítását és a célcsoport igényeinek felmérését.
e)	A kockázatokat újra kell gondolni, kiegészítve a kivitelezéssel, a megvalósított tevékenység használata során történő esetleges rongálásokkal kapcsolatos kockázatokkal.
f)	Parkolási koncepció néven a rendezési terv felülvizsgálatának közlekedési munkarésze került benyújtásra, ami nem tartalmazza a szükséges információkat. El kell készíteni egy, a célterületre készült parkolási koncepciót, amely összhangban van a tervezett út, járda és parkolók felújításával és bővítésével. 
g)	Be kell nyújtani az engedélyezési tervdokumentációt, vagy a műszaki tervdokumentáció és az engedélyeket, illetve engedélymentességről szóló nyilatkozatokat a Pályázati Útmutató 1. sz. mellékletének A.4 pontjában foglaltaknak megfelelően az összes építéssel járó tevékenységre vonatkozóan. Szükséges az egyes építési tevékenységekhez kapcsolódó költségvetéseknek is a Pályázati útmutató C2.2. pontjában szereplő előírásoknak megfelelő bemutatása.
h)	A tervezett kerékpárutas fejlesztéseket összhangba kell hozni az ÚT 2.1.203:2010 Útügyi Műszaki Előírásokkal, és erről tervezői nyilatkozatot csatolni.
i)	A közösségi funkciók erősítésének alátámasztására a rendezvénynaptár kiegészítése szükséges, amelynek tartalmaznia kell a támogatásból megrendezésre kerülő eseményeket is.
j)	El kell készíteni a megvalósítás részletes ütemtervét.
k)	Csatolni kell a teljes körű akadálymentességről szóló rehabilitációs szakmérnöki nyilatkozatot minden releváns építési tevékenységre vonatkozóan.
l)	A tervdokumentációban és az akcióterületi tervben meglévő ellentmondások feloldása szükséges.
m)	Valamennyi tervezett fejlesztésre vonatkozó főépítészi nyilatkozat benyújtása szükséges.
n)	Az egyes tevékenységek megfelelő támogatási kategóriákba sorolása szükséges a támogatás igényléséhez.
o)	Tisztázni kell a konzorciumi partnerre vonatkozóan, hogy a kapcsolt- és partnervállalkozásokkal együtt közép vagy nagyvállalatnak minősül-e a 800/2008/EK rendelet I. melléklet alapján. Középvállalat esetében a támogatás csökkentése szükséges (a pályázatban szereplő 70% helyett csak 60%-ot igényelhet), nagyvállalat esetén nem jogosult a tevékenység megvalósítására.	
	Akciótervi nevesítésre javasolt összesen:	3 581 111 256	
	Az ÉAOP-5.1.1/B1kiírás kerete közkiadás alapon:	2 230 000 000	
	Az ÉAOP-5.1.1/B1 kiírás megemelt kerete közkiadás alapon	3 581 111 256